Creatii literare - MARIA STURDZA-CLOPOTARU

MARIA STURDZA-CLOPOTARU

Poeta Maria Sturdza-Clopotaru s-a născut la 7 august 1961, în Boldești, județul Iași. La 7 ani s-a mutat cu familia în Brașov. Aici a studiat și a lucrat ca funcționar public. Debutul literar l-a avut în 1996. De atunci a publicat în peste 20 de reviste literare din țară. În anul 2013 a debutat cu volumul POARTA LIRICĂ. Volumul de poezii “AM ALES LUMINA!” este în curs de apariție. Are în lucru următorul volum de poezie, altul de proză scurtă și unul de poezie pentru copii. La librăria „Şt. O. Iosif “ din Braşov a avut loc vernisajul expoziţiei personale de pictură – tehnica goaşe.

Este redactor la revista „Lumea epigramei”, București. Este membră a mai multor asociații culturale și cenacluri literare. Precum fulgerele lui Nikola Tesla în Univers, „Spiritul Creator“ răsună şi luminează prin mesajul hermetic poezia MARIEI STURDZACLOPOTARU.

Pentru că aici și acum trăim sacralitatea momentului schimbării, este imperios necesar ca: „Pământ şi om depotrivă/ Să-şi schimbe lutul în lumină!”. Mie mi-a ajuns direct la inimă!

VIOREL MARTIN

LUMINA SPIRITULUI CREATOR

ca într-o celulă

se oglindește în tine

holograma întregului

când sufletul tău

pregătit

în predispoziția Graalului

este străpuns

de Lumina

Marelui Spirit Creator

în tine răsună vocea

înșeptită

a Universului

atunci

Dumnezeul Interior

îți vorbește

pe înțelesul tău

ascultă-L

MARELE ZĂGAZ

nu-mi opri lacrima scăpată în vânt

în anotimpul iertării

parfumul de lotus

vindecă răni

nu ştiu dacă vreun mâine

în geam ne va bate

ori Marele zăgaz

împreună-l vom trece

dar am călătorit pe aripi de îngeri

copii ai luminii la şcoala Pământ

când ne va absorbi necuprinsul

să nu te tulbure zarea

atrase de impulsul iubirii

ca ciorchinii cu boabe-nfrăţite

sufletele noastre – sfere solare

vor inunda universul

atunci din Sălaşul Luminii

Dumnezeu va surâde

LUMINEZ CA UN FAR

în noaptea adâncă

migrează prin stele

un dor

e viu arzător

nu vreau să-l opresc

el unda o prinde-n fior

impulsul iubirii

amplifică parcă

Lumina

și iar se revarsă-n

Oceanul Divin

în taină

cu har

iar eu reînnoită

luminez

ca un far

ȘI TU EȘTI LUMINĂ!

doar însingurarea

din cămara inimii tale

poate să vadă

fără să judece

atunci când rămâi tăcut

un martor detașat

al jocului cosmic

te poți reconecta

la ceea ce ești

cu adevărat

la Sinele tău divin

și poate nu ai văzut

de păienjenișul de stringuri

care te-au ținut captiv

în somnul ignoranței

sau nu ai auzit

glasul luminii

rămâi o clipă tăcut

primește-o

și las-o să curgă

prin tine

în veșnicia oceanului cosmic

un strop de lumină

ești tu

MONADA

ziua în care

gândul

cuvântul

și fapta

una vor fi

va reîntregi misterul

MONADEI

când lumina gândului

prinde putere prin

CUVÂNT

voința pusă-n mișcare prin

SUFLU

aprinde

FOCUL VIU

în centrul ființei tale

prin steaua inimii

se deschide spontan

portalul spiralei de aur

și muzica sferelor

vibrează-n eter

atunci prin multiversuri

serafimii traduc

taina

LUMINII ETERNE

și a

CUVÂNTULUI VIU

prin care

se înfăptuiesc

toate

TOTUL

Contents